stanford-oval/wikipedia huggingface dataset:
מאשה קאלקו
יצירתה > ספריה > ספרי שירה שראו אור במהלך חייה

Das lyrische Stenogrammheft. Verse vom Alltag. Rowohlt, Berlin 1933
Kleines Lesebuch für Große. Gereimtes und Ungereimtes . Rowohlt, Berlinsic! 1935
Das lyrische Stenogrammheft. Kleines Lesebuch für Große. Rowohlt Taschenbuch (rororo 175), Reinbek 1956 (28. A. 2004), ISBN 978-3-499-11784-8 (הוצאה מחודשת של שני הספרים בקובץ אחד)
Verse für Zeitgenossen . Schoenhof Verlag, Cambridge (Mass.) 1945
Rowohlt Taschenbuch, Reinbek 1958 (19. A. 2004), ISBN 978-3-499-14659-6 (הוצאה מחודשת)
Verse in Dur und Moll, Walter Verlag (Collection Känguruh), Olten/Freiburg 1967
Das himmelgraue Poesiealbum der Mascha Kaléko. Blanvalet, Berlin 1968
Hat alles seine zwei Schattenseiten. Sinn- & Unsinngedichte. Eremiten-Presse (Broschur 46), Düsseldorf 1973
יצירתה > ספריה > ספרי ילדים שראו אור במהלך חייה

Der Papagei, die Mamagei und andere komische Tiere. Ein Versbuch für verspielte Kinder sämtlicher Jahrgänge. Fackelträger-Verlag, Hannover 1961
Wie’s auf dem Mond zugeht und andere Verse. Blanvalet, Berlin 1971
יצירתה > ספריה > ספרים ואוספים שראו אור לאחר מותה

In meinen Träumen läutet es Sturm. Gedichte und Epigramme aus dem Nachlaß. Deutscher Taschenbuchverlag (dtv 1294), München 1977, ISBN 3-423-01294-3
Horoskop gefällig? Verse in Dur und Moll. Eulenspiegel-Verlag, Berlin 1977
Heute ist morgen schon gestern. Arani Verlag, Berlin 1980
Tag- und Nacht-Notizen. Eremiten-Presse (Broschur 105), Düsseldorf 1981
Ich bin von anno dazumal. Chansons, Lieder, Gedichte. Arani Verlag, Berlin 1984
Die paar leuchtenden Jahre. Deutscher Taschenbuchverlag (dtv 13149), München 2003, ISBN 978-3-423-13149-0
Liebesgedichte, Insel Taschenbuch (it 3263), Frankfurt am Main 2007, ISBN 978-3-458-34963-1
Mein Lied geht weiter. Hundert Gedichte. Deutscher Taschenbuchverlag (dtv 13563), München 2007, ISBN 978-3-423-13563-4
לקריאה נוספת

שבעה שירים מאת מאשה קאלקו, "הליקון", גיליון 'רשות היחיד 15', סתיו 2009, עמ' 74-80 (מגרמנית: רונן אלטמן קידר)
Jutta Rosenkranz: Mascha Kaléko. Biografie. Deutscher Taschenbuchverlag (dtv premium 24591), München 2007, ISBN 978-3-423-24591-3
לוח זיכרון לזכרה של מאשה קאלקו בשכונת שרלוטנבורג בברלין
שמשון תל אביב

משחק האליפות בעונת 1981/1982 בין שמשון תל אביב והפועל כפר סבא באצטדיון רמת גן
שמשון תל אביב היא קבוצת כדורגל ישראלית מהעיר תל אביב, אשר משחקת בליגה א'. הקבוצה נוסדה בשנת 1949, ונהגה לשחק באצטדיון בלומפילד כשהתמודדה בשיאה בליגה הבכירה בישראל. הקבוצה מזוהה עם שכונת כרם התימנים והצבע המזוהה עמה הוא ירוק. בשנת 2000 התאחדה הקבוצה עם בית"ר תל אביב ויחד הן נקראו בית"ר שמשון תל אביב. בשנת 2011 פרשה שמשון מהאיחוד וחזרה להתקיים כמועדון עצמאי. בשנת 2014 הקים המועדון מחדש את קבוצת הבוגרים. ובשנת 2023 כאות מחווה לשדרן  עמי פזטל הוסיפה הקבוצה את שמו לשם המועדון ובכך נקראת עד היום שמשון תל אביב ״עמי פזטל״
היסטוריה

הקבוצה נוסדה בשכונת כרם התימנים בתל אביב בשנת 1949, ונקראה על שם בן השכונה שמשון רוזי, ששיחק במכבי תל אביב כקשר שמאלי ונהרג בתאונת דרכים ב-23 במאי 1948 בעת מלחמת העצמאות.
בשנת 1960 עלתה הקבוצה לראשונה בתולדותיה לליגה הראשונה ושיחקה בה עד שנת 1990, למעט עונת 1974 בה שיחקה בליגה השנייה ועלתה חזרה במשחקי המבחן.
הקבוצה שיחקה 29 עונות בליגה הבכירה, והמקום הגבוה ביותר שבו סיימה היה המקום השני, אליו הגיעה פעמיים, בשנים 1971 ו-1983. בשני המקרים סיימה הקבוצה כסגניתה של האלופה מכבי נתניה.
שמשון תל אביב זכתה פעמיים רצופות בגביע הטוטו, בשנים 1987 ו-1988, בהובלת המאמן יעקב גרונדמן.
בנוסף לכך העפילה שמשון תל אביב שלוש פעמים לגמר גביע המדינה, אך בכל הפעמים הפסידה ולא הצליחה לזכות בגביע. בשנת 1966 העפילה שמשון למשחק הגמר לאחר שניצחה את הכח מכבי רמת גן משער לא חוקי, לאחר שהכדור נבעט מחוץ למגרש.
פנייתה של הכח לבית המשפט המחוזי בתל אביב כדי למנוע את קיום משחק הגמר לא הועילה, ובגמר הפסידה שמשון 1–2 להפועל חיפה. בשנת 1986 הפסידה שמשון לבית"ר ירושלים 2-1 אחרי הארכה, ובשנת 1990 הפסידה 0–1 להפועל כפר סבא. באותה עונה ירדה הקבוצה לליגת המשנה, ומאז לא חזרה יותר לליגה הבכירה.
בסיום עונת 1995/1996 נשרה הקבוצה לליגה א' מהמקום ה-15. בתום עונת 1998/1999 העפילה לליגה הארצית (הליגה השלישית בחשיבותה החל מעונת 1999/2000). בשנת 2000 התאחדה הקבוצה עם בית"ר תל אביב לקבוצה אחת שנקראה בית"ר שמשון תל אביב. בשנת 2011 התאחדה הקבוצה עם עירוני רמלה ושינתה את שמה לבית"ר תל אביב רמלה. כתוצאה מהצטרפות רמלה, פרשה שמשון מהאיחוד וחדלה להתקיים כקבוצה בוגרת. מחלקת הנוער של המועדון המשיכה לפעול, ובספטמבר 2014 הוקמה הקבוצה הבוגרת מחדש ונרשמה למחוז מרכז של ליגה ג'. באפריל 2016 הבטיחה את עלייתה לליגה ב' לאחר ניצחון 1–6 על עוצמה חולון. ב-11 ביוני 2021 הבטיחה את עלייתה לליגה א' לאחר ניצחון 1–3 על הפועל קריית אונו.
בעונת 2023/2024 במהלך משחק מול מועדון ספורט דימונה בחצי גמר פלייאוף ליגה א', הפסידה בדו-קרב פנדלים בתוצאה 22–23 (הדו-קרב פנדלים הכי ארוך בהיסטוריה).
תארים והישגים

סגנית (2): 1970/1971, 1982/1983
מקום שלישי (2): 1979/1980, 1984/1985
סגנית (3): 1965/1966, 1985/1986, 1989/1990
זכייה (2): 1986/1987, 1987/1988
שחקנים בולטים ומפורסמים בעבר

שייע פייגנבוים
גדעון דמתי
בני דמתי
משה רומנו
ג'ורג' בורבה
יצחק דרוקר
ויקי פרץ
שמעון כהן
אלי כהן
יגאל יפת
גיורא פוס
עזרא לוי
ניסים ברדה
ציון דגמי
מומי מזרחי
יפתח הלוי
אפרים ארביב
יואל מסוארי
דוד שוקיאן
פסח טייטלמן
אבינועם עובדיה
יגאל הילל
יניב עופרי
אסי טובי
און דהרי
אורי רוזנברג
יוסי מזרחי
מיקי שינפלד
ראו גם: קטגוריה:כדורגלני שמשון תל אביב
שחקנים בולטים ומפורסמים בעבר > זוכים בתואר מלך השערים של ליגת העל במדי הקבוצה

| עונה | שם השחקן | שערים | הערות |
| --- | --- | --- | --- |
| 1965/1966 | משה רומנו | 17 | יחד עם מרדכי שפיגלר ממכבי נתניה |
| 1969/1970 | משה רומנו | 15 |  |
| 1974/1975 | משה רומנו | 17 |  |
לקריאה נוספת

זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 209 - 213, הוצאת ישראגול, 2011
הערות שוליים

↑   אריה ליבנת, שמשון תל אביב נכנסה ללב של רבים. ספק אם ימי הפאר יחזרו שוב, באתר הארץ, 27 במאי 2023
↑  א. קסורלה, להכח לא היה כח מול שמשון ת"א כבר מהפתיחה, דבר, 21 ביולי 1974
↑  טובי פולק, יש בי. איי. לשמשון, מעריב, 4 במרץ 1987
↑  מאיר ריפמן, גביע טוטו שני לשמשונים, מעריב, 7 באפריל 1988
↑  יגאל לב, השופט פסק: המשחק על גביע ישראל - יתקיים, מעריב, 8 ביוני 1966
↑  מיכאל וייסרמן, מחזירים עטרה ליושנה: שמשון עלתה לליגה ב', באתר "דאבל פס"‏, 2 באפריל 2016
↑  מערכת אתר דאבל פס, הקאמבק הגדול: שמשון תל אביב עלתה לליגה א', באתר "דאבל פס"‏, 11 ביוני 2021
↑  ירדן בלחסן, ‏קאמבק מיתולוגי: שמשון ת"א עלתה לליגה א', באתר ONE‏, 11 ביוני 2021
↑   ליגה א' דרום לעונת 23/24 | גמר מחוזי | מ.ס דימונה - שמשון ת"א | המשחק המלא, סרטון בערוץ "ההתאחדות לכדורגל בישראל - Israel Football Association", באתר יוטיוב (אורך: 03:09:53)
תחנת הרכבת יבנה – מזרח

תחנת הרכבת יבנה – מזרח (בעבר: תחנת הרכבת יבנה) היא תחנת נוסעים של רכבת ישראל בדרום מזרח העיר יבנה הממוקמת ליד כביש 42. היא משמשת כתחנת ביניים בקו הרכבת הפרברי בנימינה – אשקלון. התחנה משרתת את תושבי יבנה, גדרה והסביבה.
היסטוריה

מסילת לוד-אשקלון הוקמה במהלך מלחמת העולם הראשונה על ידי המהנדס הגרמני היינריך אוגוסט מייסנר עבור מאמץ המלחמה של האימפריה העות'מאנית. בשנת 1918, לאחר שכבשו את ארץ ישראל, סללו הבריטים את הקו מחדש ברוחב סטנדרטי של 1,435 מילימטר, במקום 1,050 מילימטר כפי שהיה במקור. בתחילתו של המנדט הבריטי, נבנתה תחנת הרכבת "יבנא" בסמוך לעיירה הערבית אשר נשאה את אותו השם, שהייתה תחנה פעילה לשימוש תושבי האזור. רכבות נוסעים עצרו בתחנה בדרכם למצרים.
בזמן המרד הגדול, ב-12 באוגוסט 1938 הועלו באש מבני תחנת הרכבת, שהיו צריפים עשויים עץ.
ב-3 באפריל 1946 תקף ארגון האצ"ל את התחנה. המסילה נותקה על־ידי פיצוץ חומרי נפץ משני צדי התחנה, גשרים באזור התחנה ניזוקו ונותקו קווי התקשורת.
ב-5 ביוני 1948, בזמן מלחמת העצמאות, נכבשה העיירה יבנא ותחנת הרכבת לאחר קרב קצר.
לאחר הקמת המדינה מסילת לוד-אשקלון המשיכה לשמש בעיקר לרכבות משא. בשנת 1963 חובר נמל אשדוד למסילה, בנקודה דרומית לתחנה ("צומת פלשת"), ותנועת הרכבות במסילה גברה, אך לא היה בה שירות נוסעים.
בשנת 1986 החלה רכבת ישראל בתכנון שירות רכבת פרוורית באזור גוש דן, על תוואי המסילות הקיימות. השירות החל לפעול בין רחובות לתל אביב ב-1990 ובשנת 1992 הופעל שירות רכבת פרוורית בין אשדוד, רחובות ותחנת הרכבת תל אביב דרום. אך השירות הופסק לאחר שנה, עקב מיעוט נוסעים (הקו שירת רק 2,700 נוסעים מדי חודש). בשנת 1995, לאחר השלמת מסילת איילון נפתח קו הרכבת מאשדוד עד תחנת הרכבת תל אביב מרכז לשירות נוסעים. במרץ 1999 החלו לפעול שמונה רכבת ביום בכל כיוון וביולי 1999 נפתחה תחנת הרכבת יבנה – מזרח המחודשת, בה הוקם רציף בודד ואולם נוסעים קטן.
עקב הפופולריות של הקו הוחלט לשדרג את קו. תחילה הוכפל קטע לוד-רחובות, במסגרתו שודרגה תחנת הרכבת רחובות, ולאחר מכן קטע צומת פלשת-אשדוד, שכלל את שדרוג תחנת אשדוד עד הלום, אך תחנת יבנה – מזרח נותרה עם רציף בודד, כולל המסילה בין רחובות לצומת פלשת שנותרה בודדת.
תוכניות פיתוח

בינואר 2017 אישרה להפקדה הוועדה המחוזית לתכנון ולבנייה תוכנית מתאר כוללנית לעיר יבנה, שמייעדת את העיר ל-105 אלף תושבים. במסגרת התוכנית אזור תחנת יבנה – מזרח יועד לאזור תעסוקה ומסחר, משולב עם מגדלי מגורים.
בינואר 2018 הודיעה רכבת ישראל כי קו המסילה הבודד בין רחובות לצומת פלשת יוכפל במטרה להגדיל את קיבולת הקו. העבודות על הכפלת המסילה החלו בתחילת 2019. בהמשך תוכנן להקים עוד רציף בתחנה.
במרץ 2021 נחתם הסכם בין רכבת ישראל לרשות מקרקעי ישראל על פיו תותר בנייה לתעסוקה ולמגורים בשטח תחנות הרכבת. במסגרת התוכנית תחנת הרכבת יבנה – מזרח תשורג ותכלול ארבעה רציפים, שטח התחנה יקורה, וסביבו יבנו מבני משרדים ומגורים.
נכון לסוף שנת 2022 יש תוכניות להזיז את התחנה מזרחה לצורך בניית שכונה חדשה אך עקב חשיפת "עיר היין" הזזת התחנה מתעכבת וגם הכפלת המסילה במקטע זה.
מבנה התחנה

התחנה מתפרסת על פני שטח של כ-300 מ"ר, וכוללת חניון כלי רכב פרטיים, מסוף לתחבורה ציבורית ומתקני קשירה לרכב דו-גלגלי. מבנה התחנה החדש נגיש לבעלי מוגבלויות באמצעות חניות נכים, פסי הובלה לכבדי ראייה ומתקן כריזה בקופה לכבדי שמיעה.
בסוף שנת 2022 הותקנה מערכת הזנה חשמלית עילית על ידי חברת SEMI הספרדית, והמערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
ב-28 בינואר 2023 הושלם החשמול של מסילת לוד–אשקלון עם ביצוע נסיעת מבחן מכיוון רחובות לצומת פלשת
שירות רכבות בתחנה

ברוב שעות היום עוצרת בתחנה רכבת אחת בשעה בכל כיוון בקו בנימינה - אשקלון.
בתחנה זו עוצרות רכבות לבאר שבע מרכז ולנתניה (בשעות שיא) ותל אביב סבידור מרכז (בשעות שפל) דרך קו הנגב המערבי פעם בשעה לכל כיוון.
| 0 | 1 | 2 |
| --- | --- | --- |
|  | קו הרכבת אשקלון — בנימינה   אשקלון • אשדוד • יבנה מזרח • רחובות • באר יעקב • לוד • לוד גני אביב • כפר חב"ד • תל אביב ההגנה • תל אביב השלום • תל אביב סבידור מרכז • תל אביב  האוניברסיטה / אקספו • הרצליה • בית יהושע • נתניה ספיר • נתניה • חדרה מערב • קיסריה – פרדס חנה • בנימינה |  |
| 0 | 1 | 2 |
| --- | --- | --- |
|  | קו הרכבת נתניה — באר שבע מרכז   נתניה • בית יהושע • הרצליה • תל אביב  האוניברסיטה / אקספו • תל אביב סבידור מרכז • תל אביב השלום • תל אביב ההגנה • לוד • רחובות • יבנה מזרח • אשדוד • אשקלון • שדרות • נתיבות • אופקים • באר שבע צפון / אוניברסיטה • באר שבע מרכז |  |
קווי אוטובוס העוברים בתחנה

| קו | מפעיל | מסלול | מיקום | הערות נוספות |
| --- | --- | --- | --- | --- |
| 1 | אפיקים | רכבת יבנה מזרח - יבנה מרכז - נאות אשכול - נאות בן-גוריון - רמות ויצמן - רכבת יבנה מערב | בכניסה לתחנה | ♿ |
| 2/2א | אפיקים | רכבת יבנה מזרח - יבנה מרכז - נאות בן-גוריון - רמות ויצמן - אזור תעשייה צפון - רכבת יבנה מערב | בכניסה לתחנה | ♿ |
| 3 | אפיקים | רכבת יבנה מזרח - רמות בן צבי - נאות שזר - נאות אשכול - נאות בגין - רמות ויצמן - נווה אילן - רכבת יבנה מערב | בכניסה לתחנה | ♿ |
| 4/4א | אפיקים | רכבת יבנה מזרח - יבנה מרכז - נאות בגין - נווה אילן - רכבת יבנה מערב | בכניסה לתחנה | ♿ |
| 5 | אפיקים | בן זכאי - בית עלמין - רכבת יבנה מזרח - יבנה מרכז - נאות בגין - רמות ויצמן - נווה אילן - רכבת יבנה מערב | שד' העצמאות | ♿ |
| 6/6א | אפיקים | רכבת יבנה מזרח - יבנה מרכז - נאות אשכול - נאות רבין - נווה אילן - רכבת יבנה מערב | בכניסה לתחנה | ♿ |
| 7 | אפיקים | רכבת יבנה מזרח - נאות רבין - נאות בגין - רמות ויצמן - רכבת יבנה מערב | בכניסה לתחנה | ♿ בשעות העומס בלבד |
| 8/8א | אפיקים | רכבת יבנה מזרח - נאות רבין - נאות שמיר - נאות רבין - שדרות העצמאות - נאות בן-גוריון - רמות ויצמן - נוה אילן - רכבת יבנה מערב | בכניסה לתחנה | ♿ |
| 35 | אפיקים | יבנה - בניה - ישובי גדרות - גדרה - קדרון | שד' העצמאות |  |
| 220 | אפיקים | אשדוד - צומת ניר גלים - יבנה - רחובות | שד' העצמאות | מהיר |
| 353 | מטרופולין | תל אביב-יפו - אזור - ראשון לציון - יבנה - שדרות - נתיבות - באר שבע | שד' העצמאות |  |
מקרא סימנים:
♿ - אוטובוס עירוני נגיש
ראו גם

תחנת הרכבת יבנה – מערב
הערות שוליים

↑  לקלקול מסלת הברזל בעזה, דואר היום, 21 בינואר 1930
↑  אבן לרכבת המצרית, הַבֹּקֶר, 3 ביוני 1938
דני צדקוני, קו הרכבת ת"א - עזה פועל שוב באופן סדיר, דבר, 2 בנובמבר 1972
↑  הוצתו תחנות הרכבת ביתר ויבנה, הארץ, 12 באוגוסט 1938
הועלתה באש תחנת הרכבת ביבנה, הַבֹּקֶר, 14 באוגוסט 1938
↑  חבלות במסילות הברזל, דבר, 4 באפריל 1946
התפוצצויות ליד עכו וליד יבנה, הארץ, 3 באפריל 1946
32 מבין המתקיפים היהודים בדרום נאסרו, הַבֹּקֶר, 4 באפריל 1946
↑  נכבשה יבנה, הַבֹּקֶר, 6 ביוני 1948
↑  הרכבת מתכוננת לפתיחת הנמל, דבר, 12 במרץ 1963
↑  גבי קסלר, הרכבת תחל עוד השנה בתיכנון רכבת פרברים בגוש דן וחיפה, מעריב, 14 באפריל 1986
↑  שרון שדה, רכבת ישראל: החל מהשבוע הבא יבוטל הקו רחובות אשדוד, חדשות, 15 ביוני 1993
↑  דוד חיון, ‏לוח זמנים חדש ברכבת ממוצ"ש: 150 רכבות נוסעים ביום, באתר גלובס, 17 במרץ 1999
↑  דוד חיון, ‏במוצ"ש ייפתחו 2 תחנות רכבת נוספות: בחיפה וביבנה, באתר גלובס, 6 ביולי 1999
↑  שרון קדמי, ‏תוקנה התוכנית להכפלת מסילת הברזל בקו רחובות-אשדוד, באתר גלובס, 16 בספטמבר 2001
↑   אריק מירובסקי, הופקדה תוכנית המתאר לעיר יבנה: עוד כ-65 אלף תושבים עד 2035, באתר TheMarker‏, 30 בינואר 2017
↑   אורן דורי, הדרך לת"א תתקצר: תחנות הרכבת של ראשון לציון יחוברו ב-1.5 מיליארד שקל, באתר TheMarker‏, 22 בינואר 2018
↑  מייק וייצמן, רכבת ישראל תשדרג את תחנת רחובות – שיבושים בקו, באתר כאן דרום, ‏11 בפברואר 2019
↑  גיא נרדי, ‏הסכם בין רמ"י לרכבת ישראל יאפשר בנייה לתעסוקה ולמגורים בתחנות, באתר גלובס, 16 במרץ 2021
 הדר חורש, הרכבת ורמ"י יפרסמו מכרזי ענק לבנייה בסמוך לתחנות הרכבת, באתר TheMarker‏, 16 במרץ 2021
↑  זיו ריינשטיין‏, ביבנה נחשף מפעל יין בן 1500 שנה, הידוע כגדול ביותר בעולם, באתר וואלה, 11 באוקטובר 2021
↑   Train cab view from Beer Sheva to Lod viaיבנה מזרח: לראשונה רכבת סימנס דזירו קו חשמלי רחובות-פלשת 1st. Desiro DDEMU Rehovot-Pleshet, electric, סרטון  באתר יוטיוב, 28 בינואר 2023
↑  שבתשתיות - תיעוד פרויקטים בתחבורה, התחנה החשמלית הבאה - יבנה מזרח, באתר www.facebook.com, ‏28 בינואר 2023
מפה בריטית משנת 1940 של תחנת "יבנא" וסביבתה

תחנת יבנה מזרח לכיוון דרום מזרח, יולי 2020
תחנת יבנה מזרח לכיוון צפון מערב, יולי 2020
חשמול תחנת הרכבת, נובמבר 2022
אחסאן דקסה

| --- | --- |

אל"ם אחסאן דקסה, אוגוסט 2021
 לידה:  19 בפברואר 1983 דלית אל-כרמל, ישראל
 נהרג:  20 באוקטובר 2024 (בגיל 41) ג'באליה, רצועת עזה
 מקום קבורה:  בית העלמין הצבאי בעספיא
 מדינה:  ישראל ישראל
 השכלה:  תואר ראשון במשפטים מהקריה האקדמית אונו
 מספר צאצאים:  3 
 השתייכות:   צבא הגנה לישראל
 תקופת הפעילות:  2001–2024 (כ־23 שנים)
 דרגה:   אלוף-משנה
 תפקידים בשירות
  מפקד גדוד 82   מפקד גדוד 532   קצין המבצעים של פיקוד הצפון   מפקד עוצבת הגולן   מפקד חטיבה 401
 פעולות ומבצעים
   מלחמת לבנון השנייה    מבצע צוק איתן  מלחמת חרבות ברזל
 עיטורים
  צל"ש אלוף
 
אִחְסָאן דקסה (בערבית: إحسان دقسة; 19 בפברואר 1983 – 20 באוקטובר 2024) היה קצין צה"ל בדרגת אלוף-משנה ששירת בתפקידו האחרון כמפקד חטיבה 401. מעוטר צל"ש אלוף על פועלו במלחמת לבנון השנייה. נפל בקרב במחנה הפליטים ג'באליה במהלך מלחמת חרבות ברזל.
ביוגרפיה

דקסה נולד וגדל ביישוב דלית אל-כרמל. התגייס ב-2001 לחטיבה 7 בחיל השריון. במלחמת לבנון השנייה שירת כמפקד פלוגה בגדוד 75 של חטיבה 7, הוא פיקד על כוח שריון שסופח לחטיבת הצנחנים ועסק בין השאר בחילוץ נפגעים. במהלך קרב עייתא א-שעב ב-2006 זיהה מקור ירי שפגע בכוח צנחנים, נכנס עם הטנק שלו לבדו לכפר, פעל לפגוע במקור הירי ולפנות את הנפגעים. על פועלו עוטר בצל"ש אלוף ממפקד פיקוד הצפון. ב-2012 מונה לסגן מפקד גדוד 77. ב-2014 מונה לקצין אג"ם של חטיבה 7.
ב-2016 הועלה לדרגת סגן אלוף ומונה למפקד גדוד 82. הוא פיקד על הגדוד במהלך העימותים בגבול רצועת עזה ב-2018. בספטמבר 2018 מונה למפקד גדוד 532 בחטיבה 460. ב-2019 מונה לקצין המבצעים של פיקוד הצפון.
באוגוסט 2021 הועלה לדרגת אלוף-משנה ומונה למפקד עוצבת הגולן. באוגוסט 2023 סיים את התפקיד ועבר ללימודים במכללה לביטחון לאומי.
ב-25 ביוני 2024, במהלך מלחמת חרבות ברזל, מונה דקסה למפקד חטיבה 401 במקומו של בני אהרון.
ב-20 באוקטובר 2024 נפל דקסה בקרב בג'באליה,  בפיצוץ מטען חבלה שהופעל סמוך לנקודת תצפית אליה הגיע, יחד עם קצינים נוספים, בהם מפקד גדוד 52 יהודה שלו, מחטיבתו. מהפיצוץ, שאירע כ-20 מטרים מהטנקים, נפגע דקסה ומותו נקבע על ידי רופא בשטח. בנוסף, נפצעו גם הלוחמים הנוספים כשמפקד גדוד 52 נפצע באורח קשה והשניים האחרים באורח קל עד בינוני.
בהלווייתו, שנערכה בבית העלמין בעוספיא, השתתפו אלפים. בין השאר, ספדו לו, שר הביטחון יואב גלנט, סגן הרמטכ"ל אמיר ברעם, קצין שריון ראשי אוהד מאור.
חיים אישיים

היה נשוי ואב לשלושה ילדים. בעל תואר ראשון במשפטים מהקריה האקדמית אונו.
הערות שוליים

1 2  עוזי ברוך, מח"ט 401 אל"ם אחסאן דקסה נפל בקרב בעזה, באתר ערוץ 7, 20 באוקטובר 2024
↑  עם צלפים ותותחי מים: כך צה"ל הפתיע את חמאס וצינן את המחאה בגדר, באתר וואלה, 7 באפריל 2018
↑   אל"ם אחסאן דקסה נכנס לתפקיד מפקד חטיבת "הגולן והחרמון", באתר צה"ל, 23 באוגוסט 2021
↑   רשימת המפקדים החדשים בצה"ל, באתר צה"ל, 4 במרץ 2024
↑   מערכת את"צ, אל"ם אחסאן דקסה נכנס לתפקידו כמח"ט 401, באתר צה"ל, 26 ביוני 2024
↑   אל"ם אחסאן דקסה ז"ל, באתר צה"ל
↑  דידי אלאלוף, אלוף-משנה אחסאן דקסה נכנס לתפקיד מפקד חטיבת "הגולן והחרמון", 23 באוגוסט 2021
| --- | --- |
בקרת זהויות :  NLI: 987012976165905171
יום קנדה

| --- | --- |

 מדינה:  קנדה 
 סוג:  Constitution Day 
 מועד
 תאריך:  1 ביולי
 
יום קנדה הוא יום העצמאות של קנדה, שנחוג ב־1 ביולי מדי שנה. ב-1 ביולי 1867 הפכה קנדה למדינה עם איחודן של ארבע הפרובינציות המייסדות: קוויבק, אונטריו, נובה סקוטיה וניו ברנזוויק.
בתחילה כונה יום העצמאות הקנדי יום הדומיניון, אך מאוחר יותר שונה שמו ליום קנדה כחלק מתהליך ההתנתקות ההדרגתי של קנדה מבריטניה.
יום העצמאות מצוין בטקס מרכזי שנערך בנוכחות המושל הכללי של קנדה וראש-הממשלה ברחבת הכניסה של בניין הפרלמנט באוטווה. זהו יום שבתון בקנדה, והקנדים מציינים את החג בפעילויות ואירועים שונים הנערכים ברחבי המדינה.
שיינדאון

| --- | --- |

שיינדאון, 2015
 מקום הקמה:  ג'קסונוויל 
 תקופת הפעילות:  מ-2001 
 סוגה:  הארד רוק, רוק אלטרנטיבי, פוסט-גראנג', מטאל אלטרנטיבי 
 חברת תקליטים:  אטלנטיק רקורדס 
 www.shinedown.com
 פרופיל ב-IMDb
 חברים
 ברנט סמית ברי קרץ' זק מאיירס אריק בס
 חברים לשעבר
 ניק פרי ג'סין טוד בראד סטיוארט
 
שיינדאון (באנגלית: Shinedown) היא להקת רוק אמריקאית מג'קסונוויל, פלורידה. הלהקה הוקמה על ידי ברנט סמית ב-2001 לאחר שלהקתו הקודמת דריב (Dreve) התפרקה. סמית, שהיה עדיין תחת חוזה עם "אטלנטיק רקורדס", גייס את ההרכב הראשון של הלהקה; ג'סין טוד כגיטריסט, בראד סטיוארט כבאסיסט וברי קרץ' כמתופף. ההרכב הקליט את שני אלבומיה הראשונים של הלהקה, אך לקראת סוף העשור הראשון של המאה ה-21 נערכו כמה שינויים, כשהחל מהאלבום הרביעי ההרכב הנוכחי של הלהקה התייצב עם סמית וקרץ' כשלצידם זק מאיירס כגיטריסט ואריק בס כבאסיסט.
עד היום הוציאה הלהקה שבעה אלבומים, שמכרו יותר מעשרה מיליון תקליטים בעולם כולו. עשרים משיריה הגיעו למקום הראשון במצעד שירי הרוק המיינסטרימי בדירוג הבילבורד, מה שמעמיד את הלהקה במקום הראשון במספר הסינגלים שהגיעו למקום זה בכל הזמנים. בנוסף, כל 31 הסינגלים שהוציאה הלהקה למצעדי הרוק נכון ל-2025 הגיעו לחמישייה הראשונה במצעד, מה שמעמיד אותה במקום הראשון במספר הסינגלים שהגיעו לעשירייה הראשונה (32 נכון ל-2025, כולל "A Symptom of Being Human" שלא יצא רשמית למצעדי הרוק, אך הגיע למקום הראשון במצעד). בחודש יוני 2021 דירג בילבורד את הלהקה במקום הראשון בכל הזמנים במצעד אמני הרוק המיינסטרימי שחגג 40 שנים לקיום מצעד הרוק של המגזין. החל מאוגוסט 2022 החזיקה הלהקה בשיא נוסף במצעד, מספר הסינגלים הרצופים שהגיעו למקום הראשון במצעד (שמונה, עד שפייב פינגר דת' פאנץ' הגיעה לסינגל רצוף תשיעי).
היסטוריה > 2000–2004: הקמה והאלבום Leave a Whisper

מקורותיה של הלהקה בלהקתו הקודמת של הסולן, ברנט סמית, דריב (Dreve). בשנת 2000 חתמה דריב על חוזה עם חברת התקליטים אטלנטיק רקורדס. חברת התקליטים לא הייתה מרוצה מדריב כמכלול, והחליטה להשתחרר מהחוזה לפני שחרור אלבומה הראשון של הלהקה, אבל שמרה על סמית שלתחושתם שווה היה לפתח באופן נפרד כאמן. אטלנטיק החתימה את סמית על חוזה פיתוח במסגרתו יעזרו לו נציגיה עם כישרון כתיבת השירים שלו, ויסייעו לו לגייס חברים ללהקה חדשה שיקים (והפכה לימים לשיינדאון). ב-2001 עבר סמית לג'קסונוויל שבפלורידה והחל לעבוד על הפרויקט. תחילה גייס סמית את בראד סטיוארט אותו הכיר דרך פיט תורנטון, מפיק מקומי. סמית וסטיוארט החלו להקליט דמואים באולפן מקומי, שבעליו, מלודי ואן זאנט, הציעה להם לפגוש את ארוסה, הגיטריסט ג'סין טוד. סמית גייס את טוד כחבר השלישי בלהקה. ההרכב המקורי של הלהקה הושלם כשהלהקה החליטה לגייס לשורותיה את המתופף השביעי שבחנה, ברי קרץ'. הארבעה המשיכו להקליט דמואים והגישו את העבודות לאטלנטיק, שאישרה את החומר ונתנה אור ירוק להפקת אלבום אולפן ראשון.
התוצר, האלבום Leave a Whisper, יצא לאור ב-27 במאי 2003. האלבום לא הצליח מיד, אך מסע הופעות מאומץ וסינגלים מצליחים הביאו את האלבום למעמד של אלבום פלטינה בארצות הברית, מה שמעיד על מכירת למעלה ממיליון עותקים ממנו. מהאלבום יצאו הסינגלים: "Fly from the Inside"‏, "45"‏, גרסת כיסוי לשיר "Simple Man" של לנרד סקינרד (מלודי ואן זאנט, אשתו של ג'סין טוד, היא גם בתו של רוני ואן זאנט), ו-"Burning Bright". כל ארבעת הסינגלים הגיעו לחמישייה הראשונה במצעד הרוק המיינסטרימי של מגזין הבילבורד, והגיעו למקומות החמישי, השלישי, החמישי והשני בהתאמה. הלהקה המשיכה בסיבוב ההופעות המאומץ שלה במטרה לתמוך באלבום, וניגנה בלמעלה מ-400 הופעות חיות במהלך 2003 ו-2004. בסופו של דבר הסתכם מסע ההופעות ב-24 חודשים רצופים במהלכם הופיעה הלהקה עם ואן היילן, סית'ר ו-ת'רי דורז דאון. בעקבות מסע ההופעות הוציאה הלהקה בהמשך את ה-DVD Live from the Inside, המתעד את ההופעות החיות במהלך השנתיים הללו.
היסטוריה > 2005–2006: Us and Them

העבודה על אלבום ההמשך החלה רק ב-2005, לאחר שהלהקה גילתה שסגנון החיים הנלווה למסע הופעות עמוס מכדי להתמקד בכתיבה והקלטות. חברת התקליטים לחצה על הלהקה להוציא את האלבום תוך חצי שנה, מה שהותיר בידיהם מעט מאוד זמן לכתיבה והקלטות. בעוד שמגבלת הזמן הייתה משמעותית, הרי שחברת התקליטים לא לחצה לגבי כיוונו המוזיקלי של האלבום, לאחר הצלחת האלבום הקודם, Leave a Whisper. הלהקה עבדה עם המפיק המוזיקלי טוני בטאליה, והחליטה להמשיך בכיוון "בוגר" ו"עירום" יותר מבחינת סגנון הסאונד של האלבום, שקרץ' כינה "רוק טהור". במקביל, פנתה חברת התקליטים הוליווד רקורדס ללהקה בהצעה להקליט שיר לאלבום המחווה ללהקת קווין. חברי הלהקה הסכימו מפאת הכבוד שרחשו לקווין. הם הקליטו גרסת כיסוי לשיר "Tie Your Mother Down" שיצא ב-2005 במסגרת האלבום Killer Queen: A Tribute to Queen.
האלבום השני, Us and Them, יצא לאור ב-4 באוקטובר 2005. הוא הגיע למקום ה-23 בדרוג הבילבורד 200 (קודמו הגיע רק למקום ה-53), אך מכר פחות מקודמו. למרות זאת, שלושת הסינגלים מהאלבום,"Save Me"‏, "I Dare You", ו-"Heroes", הצליחו יותר מהסינגלים מהאלבום הקודם, הסינגל המוביל, "Save Me", היה לשיר הראשון של הלהקה שמגיע למקום הראשון במצעד הרוק המיינסטרימי של הבילבורד, ונשאר במקום הראשון 12 שבועות רצופים. הסינגל השני, "I Dare You", הגיע למקום השני במצעד. שני השירים היו הראשונים של הלהקה שהגיעו למצעד הבילבורד הוט 100, והגיעו למקומות ה-72 וה-88 בהתאמה.
גם הפעם יצאה הלהקה למסע הופעות עמוס במטרה לתמוך באלבום, כולל מסע ה-SnoCore ב-2006, יחד עם סית'ר, פלייליף והיילסטורם, ובהמשך כמופע פתיחה לגודסמאק ולרוב זומבי במסע ההופעות המשותף שלהם בצפון אמריקה. לקידום המכירות של האלבום סייעו גם ערוצים נוספים, כמו גרסת הכיסוי של כריס דוטרי לשיר "I Dare You" במסגרת תוכנית הריאליטי "אמריקן איידול", מה שעזר לו לחצות גבולות גם לקהלים אחרים. אותו השיר שימש גם כנעימה הרשמית של רסלמניה 22. הצלחת הסינגלים הצליחה להגדיל את מכירות האלבום בטווח הרחוק, ובסופו של דבר, ב-19 במרץ 2018 הוא הוכר על ידי איגוד תעשיית ההקלטות האמריקאי כתקליט פלטינה, לאחר שנמכרו ממנו למעלה ממיליון עותקים.